1923

Godina 1923 (MCMXXIII) bila je redovna godina koja počinje u ponedjeljak.


Događaji

Januar/Siječanj 

 1. 1. - Jugoslavenski dinar je jedino sredstvo plaćanja, nakon što su zamenjene krunsko-dinarske novčanice.
 1. 1. - U Britaniji stupio na snagu novi železnički zakon, kojim je preko 100 kompanija konsolidovano u Veliku četvorku.
 2 - 4. 1. - "Srdačni raskid" na Pariskoj konferenciji između Francuske i Velike Britanije, koja se protivi predstojećoj okupaciji Rura.
 1 - 7. 1. - Masakr u Rosewoodu: rasističko nasilje na Floridi ostavlja osam mrtvih i uništeno naselje Rosewood.
 5. 1. - Čehoslovački ministar finansija Alois Rašín je smrtno ranjen od strane jednog anarho-komuniste, umire tek u februaru.
 10 - 11. 1. - Upadi mađarske vojske na rumunsku teritoriju, zemlje Male antante protestuju 13. 1..
 10 - 15. 1. - Klajpedska pobuna u Memelskoj oblasti, pod francuskom upravom po mandatu Društva naroda, u korist saveza sa Litvanijom.
 11. 1. - Nakon što je Komisija za reparacije većinom glasova presudila da Nemačka nije izručila određenu količinu uglja, Francuzi i Belgijanci započinju Okupaciju Rura (do 1925), Britanci protestuju.
 12. 1. - U Italiji počinje s radom Veliko veće fašizma, partijsko (od 1928. državno) telo s velikim uticajem.
 12. 1. - Vlada KSHS odredila 16 miliona dinara za pomoć gladnim pasivnim krajevima, pre svega Dalmaciji, Crnoj Gori i Hercegovini.
 13. 1. - Nemački kancelar Wilhelm Cuno proglašava "pasivni otpor" okupaciji Rura, čiji troškovi doprinose hiperinflaciji.
 13. 1. - Borbe za Krumu u "neutralnoj zoni" između trupa albanske vlade i pobunjenika Bajrama Curija.
 14. 1. - U Beogradu osnovana Nezavisna radnička partija Jugoslavije, paravan za zabranjenu KPJ. "Politika" javlja da je tog i sledećeg dana policija zabranila održavanje skupštine i da je sutradan uhapšeno 12 komunista, među kojima Triša Kaclerović, Moša Pijade, Đ. Đaković.

 januar - Ruska opoziciona socijalistička grupa "Radnička istina" objavila program u berlinskim menjševičkim novinama, tvrde da je RKP(b) postala partija organizatora i direktora.
 16/17. 1. - Kasno uveče, VMRO-ove komite ubile 30 srpskih kolonista u Kadrifakovu (ili Kadrifalk, opština Sveti Nikole, "Politika" javlja da je ubijeno 15 kolonista). Ucena za Todora Aleksandrova je povećana sa 100 na 250 hiljada dinara.
 17. 1. - Pripadnici hrvatske omladine HANAO teško ranili lidera ORJUNA-e u Osijeku.
 24. 1. - Okupacija Rajnlanda: američki vojnici se povukli.
 26. 1. - Sun Jat-sen i sovjetski ambasador Adolf Jofe sklopili sporazum o pomoći Kuomintangu, uz pretpostavku da će ovi sarađivati sa komunistima.
 27 - 29. 1. - U Minhenu se održava prvi nacistički kongres - 12 mitinga istovremeno, marširaju hiljade jurišnika.
 28. 1. - Zbog komitske aktivnosti, trupe treće armije su "posele teritoriju leve obale Vardara", odlučeno je i da se pojačaju žandarmerijske jedinice, a tu su i seljačke potere.
 30. 1. - Potpisana Konvencija o razmeni grčkog i turskog stanovništva, definisanog po verskom a ne etničkom principu.
 30. 1. - Fizički i oružani sukob frankovaca i nacionalističkih omladinaca u jednoj kafani na periferiji Zagreba.
 31. 1. - Francuska naredila blokadu uglja za Nemačku, zbog železničkog štrajka u Ruru.

Februar/Veljača 

 1. 2. - Rifski rat: proglašena Rifska Republika, nastala pobunom u Španskom Maroku pre dve godine na čelu sa Abd el-Krimom (likvidirana 1926).
 2. 2. - Neredi jugoslovenskih nacionalista u Celju povodom nemačkog lovačkog bala.
 4. 2. - Jak zemljotres na Kamčatki izaziva cunami od šest metara na Havajima.
 4. 2. - Lozanska konferencija prekinuta, nastavlja se u aprilu.
 4. 2. - Bačena bomba na bugarskog premijera Stambolijskog u sofijskom pozorištu.
 6. 2. - Zemljotres oko izvora Vrbasa; zemljotresa ovih dana ima i u Baranji, na Rudniku i slabiji kod Bezdana.
 8. 2. - Eksplozija u rudniku kod mesta Dawson, New Mexico, 123 mrtvih.
 9. 2. - Osnovana sovjetska avio-kompanija Aeroflot (ili 17. marta).
 11. 2. - Italijanski parlament ratifikovao Santamargaretsku konvenciju sa KSHS iz prošlog oktobra: evakuacija Sušaka, treće zone oko Zadra... Senat primio 16. 2..
 16. 2. - Otvorena grobna komora Tutankamonovog groba.
 16. 2. - Umetnički bal "Hiljadu i druga noć" u Beogradu.
 17. 2. - U Parizu prikazan film La Roue Abela Ganca, sa revolucionarnom tehnikom osvetljenja i montaže. 
 20. 2. - Jugoslovenska i albanska vojska zaposedaju poslednji deo neutralne zone u sektoru Đeravica - Korab, gde su se krili "odmetnici Bajram Cur, Isni [Cur], Hasan Prištinac i dr."; sela Junik i Batuša, "odmetnička legla" ostaju na teritoriji KSHS (gorski srez pripada KSHS, a ljumski Albaniji).
 20. 2. - Umro Damdin Sükhbaatar, "otac mongolske revolucije", po njemu će mongolska prestonica Urga biti preimenovana u Ulan Bator.
 21 - 24. 2. - Austrijski kancelar Seipel i ministar ino. poslova Grünberger u poseti Beogradu: potpisan protokol sa četiri konvencije, najavljeni pregovori za trgovinski ugovor.
 25. 2. - U kontekstu Okupacije Rura okončana Slobodna Država Grlić (Freistaat Flaschenhals), kvazi-država izolovana od ostatka Nemačke.
 jesen - zima - Neformalna Razmena stanovništva između Grčke i Turske: u Grčku, koja ima oko pet miliona stanovnika, dolazi blizu milion i po hrišćana iz Turske, u drugom smeru odlazi 400.000 muslimana. Naseljavani su i u egejskoj Makedoniji, gde su razblažili Slovene.

Mart/Ožujak 
 1. 3. - Grčka je poslednja zemlja u Evropi koja prihvata gregorijanski kalendar.
 28. 2. - 3. 3. - Bugarske komite, tj. VMRO, pokušale napad na selo Doljane kod Štipa, došlo je do sukoba sa vojskom, komite se povlače sa stanovništvom sela; okršaj kod Tonotaraca. U isto vreme se u Nišu održava KSHS-bugarska konferencija.

 3. 3. - Talijanska vojska se povlači sa Sušaka, svečani doček jugoslavenske vojske.
 3. 3. - Evakuacija Treće zone: Pakoštani i Biograd na Moru; 4-tog Pašman i Sale na Dugom otoku.
 3. 3. - Garvanski masakr, u radoviškoj opštini: vlasti ubile 29 osoba u selu Garvan, na koje je dejstvovano i topovima.. (→ :mk:Гарвански масакр) U novinskom izveštaju se kaže da su poginuli komitski jataci u bekstvu, a sutradan da su seljani bili primorani da prate komite.
 3. 3. - Prvi broj magazina Time.
 6. 3. - Potpisan Halibutov ugovor između SAD i Kanade o ribarskim pravima na severnom Pacifiku - Kanada je prvi put sklopila ugovor bez učešća britanskog predstavnika.

 9. 3. - Lenjinov treći moždani udar - gubi moć govora, vezan je za krevet; za zamenike će biti određeni Aleksej Rikov i Lev Kamenjev.
 12. 3. - Lee De Forest prikazao štampi proces zvučnog filma Phonofilm.
 13. 3. - Završena evakuacija treće zone, parada jugoslovenskih i italijanskih trupa u Murvici.
 14. 3. - Rudolph Valentino i Natacha Rambova se definitivno venčali.
 14. 3. - Društvo naroda priznalo granicu između Poljske i Litvanije, koja Vilnius ostavlja Poljskoj - Litvanija će to priznati tek posle ultimatuma 1938.
 15. 3. - Jak zemljotres u 06:44 kod Imotskog (M 6.2, Int. VIII-IX), razaranja u Sarajevu, Kotoru, Dubrovniku, Mostaru (duvanska fabrika), osetio se i u Beogradu.
 16. 3. - Prikazan epski western The Covered Wagon. 
 18. 3. - Parlamentarni izbori u KSHS: Pašićeva NRS 108 mandata (+17), Radićeva HRSS 70 (+20), Demokratska stranka 51 mandat (-41, usled velike podeljenosti) itd.
 21. 3. - Sporazum Bugarske i Saveznika o ratnim reparacijama.
 23. 3. - Niški sporazum između Bugarske i Kraljevine SHS - bugarska vlada se obavezuje da suzbije aktivnosti VMRO.
 25. 3. (?) - Avioni kompanije "Franko-Rumen" na liniji Pariz-Istanbul sleteli na pančevački aerodrom da prime gorivo (time se Kraljevina SHS uključila u evropski vazdušni saobraćaj).
 25. 3. - Skupština Jugoslovenskoga sokolskoga saveza u Beogradu; predsednik uprave, starosta, je Vladimir Ravnihar.
 26. 3. - Suđenje 16-orici katoličkih sveštenika u Moskvi: Jan Cieplak i Konstantin Budkevich osuđeni na smrt, Budkevich streljan 31. marta ili 1. aprila.
 27. 3. - Sastanak Radić - Korošec - Spaho u Zagrebu. Radić ima federalističke zahteve, u Srbiji se već javljaju ideje o amputaciji Hrvata i Slovenaca.
 28. 3. - Osnovana Regia Aeronautica, vazduhoplovne snage Italije.
 29. 3. - Rumunjska dobila novi ustav (traje do 1938), između ostalog Jevreji dobili državljanstvo, čemu se protivi nedavno osnovana Nacional-hrišćanska liga A. C. Cuze i C. Z. Codreanua.
 29. 3. - Konferencija o Južnoj željeznici u Rimu: zaključene su dve konvencije o prometu i reorganizaciji. (vlada KSHS ratifikovala 25. 8.).
 31. 3. - Francuske snage pucale na radnike Kruppove fabrike automobila u Essenu, 11 mrtvih.
 mart-april - Sovjetske vlasti stavljaju pod kontrolu Kamčatku i Anadir.

April/Travanj 
 mart/april - Glad u nikšićkom i kolašinskom okrugu, gde je preko dva metra snega.
 1. 4. - Prikazana komedija Harolda Lloyda Safety Last!.
 1. 4. - Ratni bugarski premijer Vasil Radoslavov je u odsustvu osuđen u Sofiji na doživotni zatvor, kao i pet njegovih ministara.
 4. 4. - Formalno inkorporirana filmska kompanija Warner Bros..
 5. 4. - Lord Carnarvon umro u Kairu od trovanja krvi, što inspiriše priču o "Tutankamonovom prokletstvu".
 6. 4. - Louis Armstrong snimio prvu pesmu, Chimes Blues.
 10. 4. - Irski građanski rat: glavnokomandujući Irske republikanske armije Liam Lynch je poginuo, što je praktični kraj rata - Lynchov naslednik Frank Aiken proglašava jednostrano primirje krajem meseca.
 13. 4. - "Markov protokol" u Zagrebu - efemerni sporazum između radikala i Federalističkog bloka (Radić, Korošec, Spaho).
 15. 4. - Masovni miting HRSS-a u zagrebačkom Borongaju, Radićev oštar govor ("Pašić je sporazum stavio u džep", "Nas neće videti u beogradskoj Skupštini. Osim ako bi trebalo srušiti tiraniju".)
 16. 4. - Pašić podneo ostavku vlade, slede pregovori o mogućoj koaliciji, mandat je dobijao i lider demokrata Ljuba Davidović.
 17. 4. - Sukob u Donjoj Stubici, tj. selu Šagudovcu, između seljaka i žandarma koji su tražili begunce od vojske - trojica mrtvih seljaka.
 17 - 25. 4. - XII kongres RKP(b): Staljinov obračun sa gruzijskim nacionalnim komunistima (→ Gruzijska afera); RKP(b) sada smatra da su lokalni šovinizmi veći problem od ruskog; početak politike korenizacije, promovisanja lokalnih kadrova i pripadnika nacionalnih manjina na nižim nivoima. Trojka Staljin-Kamenjev-Zinovjev (protivnici Trockog) sprečili objavljivanje Lenjinovog "Pisma kongresu" (kasnije nazvano "Lenjinov testament").
 19. 4. - Kraljevina Egipat dobila ustav - parlamentarni sistem.
 21. 4. - U Italiji prvi put proslavljen dan osnivanja Rima, kao zamena za Dan rada.
 22. 4. - Izbori u Bugarskoj, Bugarski zemljoradnički narodni savez uzima 212 od 245 mandata.
 23. 4. - U Poljskom koridoru inaugurirana luka Gdynia, zamena za luku Gdanjsk/Dancig (Slobodni Grad Danzig pod zaštitom Društva naroda).
 25. 4. - Administrativna nezavisnost Emirata Transjordanija, formalno dela Britanskog mandata nad Palestinom.
 26. 4. - Princ Albert, vojvoda od Yorka (kasnije kralj George VI) oženio se sa Lady Elizabeth Bowes-Lyon (kasnije kraljica majka Elisabeth).
 27. 4. - Prva žena advokat u KSHS: Jelena Mihajlović-Đorić je položila advokatsko-sudijski ispit.
 28. 4. - Otvoren originalni Stadion Wembley.
 ca. 28. 4. - Upravnik beogradske varoši ograničio brzinu automobila na 25 km/h zbog sve češćih udesa. 
 29. 4. - Veliki zbor Narodne odbrane u Beogradu za "narodno državno jedinstvo", protiv "antidržavnih separatističkih pokreta".

Maj/Svibanj 
 2. 5. - Nova Pašićeva vlada je položila zakletvu, homogena radikalska.
 3. 5. - Potpisana je konvencija o slobodnoj zoni u Solunu (deluje od 1925).
 6. 5. - Velika grupa bandita zaustavila luksuzni Plavi ekspres u južnom Šantungu u Kini i uzela 300 putnika kao taoce, uključujući 30 belaca - pušteni dva meseca kasnije nakon isplate otkupa.
 9. 5. - Premijera Brechtovog komada Im Dickicht der Städte u Minhenu - nacisti je ometaju.
 9 - 12. 5. - U Beču održana Druga zemaljska konferencija KPJ - zaključeno da rukovodstvo mora raditi u zemlji, za generalnog sekretar izabran Triša Kaclerović.
 8. 5. - Francuski vojni sud osudio Gustava Kruppa na 15 godina teškog rada (oslobođen posle 7 meseci).
 10. 5. - U Sofiji objavljena naredba o raspuštanju makedonskih organizacija i tekst Niškog sporazuma. Dolazi do hapšenja, zabrana listova i borbi vojske sa komitama, neki prelaze preko granice KSHS.
 10. 5. - Beli emigrant Moris Konradi ubio sovjetskog delegata na Lozanskoj konferenciji Vaclava Vorovskog - Konradi oslobođen na suđenju, dolazi do prekida diplomatskih odnosa SSSR i Švajcarske.
 12. 5. - U Beogradu otvoren hotel Palas sa umetničkom galerijom u pet salona.
 maj - Program HRSS (autor dr. Rudolf Horvat): Hrvatska bi trebala biti u konfederaciji, savezu država, sa Srbijom.
 maj - U okolini Muća u Dalmaciji pojavile se "velike rulje odbeglih vojnika" koji noću napadaju okolna sela.
 16. 5. - Rano ujutru, skupština je verifikovala 239 mandata - ostaju četiri osporena i 69 Radićevih.
 21. 5. - Profesorski pokret: nastavnici srednjih škola u Srbiji i Crnoj Gori podnose ostavke - ministar prosvete obaveštava cirkularom 25-tog da se ne usvajaju i najavljuje novi zakon sa nagradama činovnicima.
 22. 5. - Oboleli britanski premijer Bonar Law daje ostavku, nasleđuje ga Stanley Baldwin (1923-24, 1924-29 i 1935-37).
 24. 5. - Okončan Irski građanski rat: Frank Aiken naredio da se baci oružje, pobeda pristalica Anglo-irskog ugovora.
 26. 5. - Konstituisana nova skupština KSHS, predsednik Ljuba Jovanović.
 26 - 27. 5. - Održana prva trka 24 časa Le Mana.
 29. 5. - Premijera Nušićevog "Sumnjivog lica" u beogradskom Narodnom pozorištu.
 30. 5. - Svepravoslavni kongres u Carigradu usvojio kalendar naučnika Milutina Milankovića.

Jun/Juni/Lipanj 
 1. 6. - U Beogradu izmereno 34,4 stepeni.
 4. 6. - Gušenje štrajka rudara u Uncíji, Bolivija, ubijena četiri rudara.
 4. 6. - Anarhisti iz grupe Los Solidarios ubili nadbiskupa Saragose, kardinala Juana Soldevillu.
 7. 6. - Pašić opisuje u skupštini kako je došlo do ujedinjenja, ističe da se neće napuštati "ideja jedinstvene države".

 9. 6. - Devetojunski prevrat u Bugarskoj, desničari i vojska zbacili premijera Aleksandra Stambolijskog, postavljen Aleksandar Cankov. Agrarci odmah odgovoraju nekoordinisanim Junskim ustankom, najjačim u okolini Plevena.
 13. 6. - Osnovana Beogradska filharmonija; osnivač, prvi direktor i šef-dirigent Stevan Hristić.
 14. 6. - Pripadnici VMRO-a ubili zbačenog premijera Stambolijskog u njegovom rodnom selu.
 16. 6. - Zauzećem Ajana na Ohotskom moru okončana je Jakutska pobuna Belih Rusa i završen Ruski građanski rat.
 23. 6. - Na Kosovu se predao harambaša Azem Bejta.
 24. 6. - Zabranjen miting HRSS u Zagrebu (Radić: "Evropa ne može biti složna s Azijom", "Evropa žali danas što je propalo jedno kulturno dobro i što su kulturna područja predata Ciganima").
 24. 6. - Osnovana Zadruga za saobraćaj i promet stranaca - preteča kompanije "Putnik".
 25. 6. - "Politika" objavljuje da su kod makedonskih komita pronađeni dokumenti o saradnji sa nekim hrvatskim vojnim licima koji služe tamo.
 26. 6. - Palata ustanovljene sreće u Zabranjenom gradu je izgorela nakon što je Puyi naredio inventar blaga, kako bi se ustanovile razmere evnuške korupcije. Većina evnuha će zatim biti proterana.
 26. 6. - Skupština KSHS usvojila naknadne i vanredne kredite od 1,2 milijarde dinara.
 27. 6. - Premijer Nikola Pašić lakše ranjen u atentatu - izvesni Milutin Rajić ispalio šest revolverskih metaka u premijerov automobil (osuđen na 20 godina robije 22. septembra).

Jul/Juli/Srpanj 

 6. 7. - U SSSR formiran Savet narodnih komesara (vlada). Prvi predsednik je, formalno, Vladimir Lenjin, a zapravo Lav Kamenjev, koji čini "trijumvirat" sa Zinovjevim i Staljinom. Istog dana odobren projekt Ustava SSSR (stupa na snagu sledećeg januara).
 6. 7. - Dadaistički događaj "Veče bradatog srca" u Parizu: André Breton izazvao nerede tokom izvođenja predstave "Srce na gas" (Le Cœur à gaz) njegovog rivala Tristana Tzare - praktično kraj dadaizma.
 9. 7. - Prilikom pretresa jedne kuće u Zagrebu nađeni su podaci koju upućuju na špijunažu.
 9. 7. - Provala oblaka i poplava između Niške Banje i Suve planine odnose 13 žrtava.
 10. 7. - Krupan grad/tuča ubija 23 ljudi u Rostovu, SSSR.
 10. 7. - Egipatski aristokrata Ali Kamel Fahmy Bey ubijen u Londonu od svoje supruge, bivše kurtizane i ljubavnice princa Edwarda, Marguerite Alibert - u septembru je oslobođena na suđenju.
 13. 7. - Predstavljen Natpis Hollywood iznad Hollywooda u Kaliforniji (prvobitno HOLLYWOODLAND).
 13. 7. - Roy Chapman Andrews otkrio jaja dinosaura u Mongoliji.
 14. 7. - Hrvatski blok objavljuje tekst Markovog protokola, Stjepan Radić govori o "Bastilji" i optužuje Pašića, Pribićevića i druge da su nameravali da bude ubijen.
 15. 7. - Eksplozija škartirane municije na Metinom brdu kod Kragujevca, razbijeni prozori u gradu.
 15. 7. - Hristijan Rakovski, saveznik Trockog, smenjen s položaja predsednika saveta narodnih komesara Ukrajinske SSR i poslat u London.
 15. 7. - U Italiji objavljen manifest sa merama za Italijanizaciju Južnog Tirola.
 19. 7. - Skupština KSHS izglasala Zakon o ustrojstvu vojske.
 20. 7. - U Meksiku ubijen Pančo Vilja, pretpostavlja se u organizaciji vlasti.
 ca. 20. 7. - Uhapšeni oficiri u Južnoj Srbiji (Makedoniji) i Hrvatskoj zbog navodne antidržavne zavere za otcepljenje Hrvatske i Makedonije; špijunska afera sa Danicom Androlić i izvesnim Abdagićem, impliciran i Stjepan Radić (i Androlićeva i Abdagić su oslobođeni u oktobru sledeće godine, kada je sud našao da je njen iskaz izmišljotina).
 23. 7.? - Stjepan Radić prethodne noći pobegao u Mađarsku - obilazi Beč, London, Moskvu.
 24. 7. - Posle osam meseci pregovora potpisan Lozanski ugovor, poslednji mirovni ugovor Velikog rata: utvrđene granice Turske prema Grčkoj i Bugarskoj, njena nezavisnost, uzajamno poštovanje (preostalih) manjinaca u Grčkoj i Turskoj, dogovor o Moreuzima - za Tursku znatno povoljnije od Sporazuma u Sèvresu iz 1920. (za ostale granice videti Mosulsko pitanje i Država Hataj).
 24. 7. - Skupština KSHS usvojila Zakon o činovnicima (na snazi od 31. 7.).
 23. 7. - Devonshirova bela knjiga: interesi Afrikanaca u Koloniji Keniji moraju imati prvenstvo u odnosu na doseljenike
 25. 7. - Skupština KSHS glasala za "izdavanje sudu" nekoliko poslanika, među kojima i Stjepana Radića i Vlatka Mačeka.
 31. 7. - Demonstracije u Prištini, dan nakon što su "Turci" ubili vojnika na putu prema Labu, traži se od vlasti da zaštite "naš živalj"; porazbijani turski dućani.

Avgust/August/Kolovoz 

 2. 8. - Predsednik SAD Warren G. Harding umro na dužnosti, nasleđuje ga potpredsednik Calvin Coolidge (do 1929). Harding je bio popularan u vreme smrti ali će ubrzo biti otkriveni skandali koji su mu zadugo pokvarili reputaciju.
 3. 8. - Štrajk železničara u Sloveniji i Hrvatskoj, pozvani su na vojnu vežbu.
 5. 8.? - Dvojica avijatičara Rusa pobegla novim francuskim avionom sa novosadskog aerodroma, pretpostavlja se u SSSR.
 9. 8. - Kačaci napali selo Zelenikovo blizu Skoplja, ima nekoliko mrtvih; bilo je i napada kod Gostivara, Kičeva, Galičnika i Debra.
 12. 8. - Nakon talasa štrajkova sa desetinama mrtvih, nemački kancelar Wilhelm Cuno daje ostavku; nasleđuje ga Gustav Stresemann (do novembra), na čelu koalicione vlade - u zemlji besni hiperinflacija.
 ca. 12. 8. - Stjepan Radić se kriomice vratio iz Beča u zemlju?, pa otišao u London; vlada razmatra zakonske mere koje će preduzeti protiv njega.
 13. 8. - Ugovor sa avenije Bucareli o namirivanju američkih potraživanja zbog gubitaka u Meksiku zbog revolucije - nije ratifikovan, ubrzo je povučen.
 13. 8. - Nemačka izjavljuje da privremeno prekida isplatu ratne odštete u naturi Kraljevini SHS.
 13. 8. - Vlada KSHS izdala uputstva za ukidanje pokrajinskih uprava u Splitu i Sarajevu, jer su uspostavljene oblasti.
 avgust - Kriza makaza u sovjetskoj Rusiji, industrijskim centrima se proširio talas štrajkova.
 avgust - Adwanska pobuna u Transjordaniji protiv emira Abdulaha i britanskog mandata.
 avgust - Završava se Sunčev ciklus 15 i započinje broj 16 (do 1933).
 18. 8. - Radić u Londonu.
 19. 8. - Opštinski izbori u predratnoj Srbiji i Crnoj Gori, uspeh radikala, uključujući Beograd. U Kos. Mitrovici je došlo do oružanog sukoba "Arnauta" i Turaka sa Srbima.
 19. 8. - Euharistički kongres u Zagrebu.
 23. 8. - Štrajk u Pireju, u sukobu sa vojskom ima mrtvih.
 24. 8. - Bačena bomba na Spahu sa društvom u bašti ispod Bendbaše, nema ranjenih.
 26. 8. - Rifski rat: španski bojni brod España se nasukao na marokanskoj obali.
 27. 8. - Kod Janjine u Grčkoj ubijeni članovi italijanskog tima, gen. Enrico Tellini i još trojica, koji je nadgledao demarkaciju Albanije i Grčke.
 29. 8. - Italijanski ultimatum Grčkoj, između ostalog zahteva se 50 miliona lira odštete i asistencija italijanskog vojnog atašea u istrazi ubistva.
 31. 8. - Krfski incident: italijanska mornarica bombarduje Krf, nakon čega se iskrcava nekoliko hiljada vojnika.
 31. 8. - Društvo naroda dalo mandat Belgiji za Ruandu-Urundi (deo Belgijskog Konga od 1925, nezavisni Ruanda i Burundi od 1962).

Septembar/Rujan 

 1. 9. - Katastrofalni Veliki zemljotres u Kantōu pogađa gradove Tokio i Jokohama - preko 105 hiljada mrtvih, najsmrtonosniji u istoriji Japana. Rulja okrivljuje Korejce za požare i zamućene bunare, ubijene hiljade ljudi.
 1. 9. - Vlada KSHS je preuzela eksploataciju bivše austrijske Južne željeznice na svojoj teritoriji.
 3. 9. - Razmena novčanica krune u Trećoj zoni.
 4. 9. - Poleteo prvi dirižabl mornarice SAD, USS Shenandoah - napunjen je većinom svetske zalihe helijuma.
 5. 9. - Komunističke manifestacije u Beogradu povodom dočeka poslanika Filipovića, Čopića i Kovačevića, kratak sukob sa organima reda kod železničke stanice.
 6. 9. - Rođen prestolonaslednik Petar Karađorđević (kršten 21. 10.).
 6. 9. - Hanaovci izazvali sukob sa orjunašima u Zagrebu, ubijen žandarmski oficir Galović.
 7. 9. - Na Međunarodnom kongresu kriminalističke policije u Beču osnovana međunarodna komisija, prethodnica Interpola.
 8. 9. - Agent Kominterne Mihail Borodin postaje politički savetnik vrha Kuomintanga - partija je konsolidovana po sovjetskim linijama, ulazi u Prvi ujedinjeni front sa KP Kine (do 1927).
 8. 9. - Katastrofa na Honda Pointu: devet američkih razarača se nasukalo na kalifornijskoj obali, sedam nepovratno, 23 mrtvih.
 8. 9. - GPU hapsi u Rusiji osobe osumnjičene da su u vezi sa grupom Radnička istina, među kojima je i Aleksandar Bogdanov.
 9. 9. - Prvi noćni let u istoriji vazduhoplovstva, Pariz-Beograd-Bukurešt-Istambul.
 9. 9. - Mustafa Kemal Atatürk osnovao Narodnu partiju (od sledeće godine Republikanska narodna stranka), u početku jedinu partiju u Turskoj.
 10. 9. - Irska Slobodna Država primljena u Društvo naroda.
 13. 9. - General Miguel Primo de Rivera izveo vojni udar u Španiji, uspostavljena diktatura (do 1930) ima reformističke ambicije.
 15. 9. - Musolini odredio Beogradu ovaj datum kao rok za ratifikaciju ugovora o Rijeci; jugoslovenska vlada umesto toga registrovala Rapalski ugovor kod Lige naroda. Vojni pokreti pre toga izazvali zebnju u Evropi.
 15. 9. - Grčka predala Turskoj Karaağaç, predgrađe Jedrena. Grčke izbeglice su prošlog meseca osnovali Novu Orestijadu,
 septembar? - U Gružu kod Dubrovnika otvorena Pomorska vojna akademija.
 16. 9. - Incident Amakasu: japanska policija ubila dvojicu anarhista i šestogodišnjeg nećaka jednog od njih.
 17. 9. - Italijani postavili svog guvernera u Rijeci - faktički aneksija.
 17. 9. - Beogradski ultimatum Bugarskoj da će preći granicu ako ne prestanu komitski upadi iz te zemlje (kasnije posredovanje francuskog premijera Poenkarea).
 19/20. 9. - Septembarski ustanak u Bugarskoj - komunisti pod pritiskom Kominterne, uz podršku agraraca i anarhista; ugušen do kraja meseca, lideri, među kojima i Georgi Dimitrov, pobegli preko Srbije.
 23. 9. - Posle pet godina okončana saveznička Okupacija Carigrada, turski vojnici se vraćaju 6. oktobra.
 26. 9. - Nemačka vlada zvanično okončava pasivni otpor okupaciji Rura i zavodi vanredno stanje.
 26. 9. - Bavarski premijer Eugen von Knilling proglašava vanredno stanje i imenuje Gustava von Kahra za zemaljskog komesara sa diktatorskim ovlašćenjima. Nemački predsednik Friedrich Ebert proglašava vanredno stanje i daje izvršna ovlašćenja ministru vojske Ottu Gessleru, ali Kahr odbija ispunjavati njegove naredbe.
 27. 9. - Italijanska vojska napušta Krf, nakon što je Konferencija ambasadora dodelila Italiji skoro sve što je tražila.
 28. 9. - Etiopsko Carstvo primljeno u Društvo naroda nakon što je potpisalo dokument o ukidanju ropstva (ostvareno 1940-tih); Velika Britanija i Italija su se protivile prijemu.
 29. 9. - Stupaju na snagu britanski i francuski mandat nad Palestinom odn. u Siriji i Libanu
 29 - 30. 9. - Velike ponovne sahrane u Beogradu: Stevan Stojanović Mokranjac 29-og, prenesen iz Skoplja, i Vojvoda Vuk 30-og, prenesen iz Soluna.
 30. 9. - U Aleksinačkom rudniku stradalo 10 rudara od gušenja ugljen-monoksidom.
 30. 9 - Küstrinski puč na istoku Nemačke: Crni Reichswehr na čelu sa majorom von Buchruckerom pokušao zbaciti vladu, ubrzo suzbijeni.

Oktobar/Listopad 

 1. 10. - Uzdignuti put Johor–Singapore otvoren za javnu upotrebu.
 1. 10. - 8. 11. - Imperijalna konferencija u Londonu: dogovoreno da će dominioni moći potpisivati sopstvene ugovore sa stranim zemljama.
 1. 10. - Južna Rodezija postaje britanska kolonija, umesto administracije Britanske južnoafričke kompanije (s prekidima do 1980, zatim nezavisni Zimbabve).
 6. 10. - U Atini potpisana konvencija o "Srpskoj slobodnoj zoni".
 8. 10. - Trocki šalje pismo Centralnom komitetu i Centralnoj kontrolnoj komisiji, za ekonomske probleme krivi nedostatak unutarpartijske demokratije.
 10. 10. - General Cao Kun, komandant klike Zhili, novi je predsednik Republike Kine, nakon otvorenog podmićivanja članova parlamenta (do 1924).
 13. 10. - Ankara proglašena prestonicom Turske.
 15. 10. - Deklaracija 46-orice istaknutih komunista Politbirou povodom ekonomske situacije u SSSR - nastanak Leve opozicije.
 15. 10. - U beogradskom hotelu "Palas" su ranjeni švajcarski trgovac Izeli i francuski kapetan Karlije, što izaziva dosta publiciteta narednih dana (uključujući "kuplete u opereti").
 16. 10. - Osnivačka skupština Društva za saobraćaj putnika i turista Kraljevine SHS - preteča "Putnika".
 16. 10. - Braća Walt i Roy O. Disney osnovali The Walt Disney Company.

 20. 10. - Dr. Ksenija Atanasijević je izabrana za docenta filozofije na beogradskom Filozofskom fakultetu - prva univerzitetska nastavnica.
 21. 10. - Kršten prestolonaslednik Petar Karađorđević.
 21. 10. - U Aachenu proglašena Rajnska Republika pod francuskim okriljem - propada, nakon nasilja, do kraja novembra.
 22. 10. - Venčanje kneza Pavla Karađorđevića i grčke princeze Olge.
 22. 10. - Leonardopulos–Gargalidisov pokušaj puča u Grčkoj: oficiri, pristalice kralja, pokušale zbaciti vladu - njihov neuspeh će dovesti do proglašenja republike sledećeg marta.
 23. 10. - "Nemački oktobar": militantni komunisti greškom dižu Hamburški ustanak koji je brzo ugušen, poginulo je preko 100 ljudi. Kominterna i KPD su ranije planirali ustanak, po ugledu na Oktobarsku revoluciju, ali su opozvali stvar usled nedostatka podrške.
 24. 10. - Sarajevska filharmonija održala prvi koncert.
 24. 10. - U Speyeru proglašen "Autonomni Pfalc", uz podršku Francuza.
 25. 10. - U Beograd se iz "zarobljeništva" vratio brod "Car Nikola II", smatran za najlepši Srpskog brodarskog društva.
 28. 10. - General Reza Khan postaje predsednik vlade Persije (od 1925. šah), Ahmed-šah Kadžar odlazi u inostranstvo, više se neće vratiti.
 29. 10. -  Proglašena Republika Turska, prvi predsednik Mustafa Kemal Atatürk (do smrti 1938).
 29. 10. - Po naređenju nemačkog predsednika smenjen predsednik vlade Saksonije Erich Zeigner, koji je ranije tokom meseca uveo dvojicu komunista u vladu.
 29. 10. - U Njujorku izveden mjuzikl Runnin' Wild sa pjesmom Charleston.
 oktobar? - Time tvrdi da jugoslovenski poslanik u Atini, Živojin Balugdžić pregovara sa sovjetskom vladom o priznanju

Novembar/Studeni 

 1. 11. - Arhijerejski sabor SPC, koji zaseda u Sremskim Karlovcima od septembra: ranije su usvojeni crkveni zakon i ustav a reforma kalendara i drugi sveštenički brak se odlažu dok ih ne prihvate i druge pravoslavne crkve.
 1. 11. - İsmet İnönü je prvi premijer Turske republike.
 3. 11. - Na severu Rusije se otvara Solovecki logor, što se smatra začetkom logora iz sistema Gulag.
 6. 11. - Krakovski neredi (ili ustanak): sukob radnika sa policijom i vojskom, poginulo najmanje 18 radnika i 14 vojnika.
 8. 11. - Pivnički puč u Minhenu - Adolf Hitler pokušava u saradnji sa Ludendorfom da preuzme vlast u Minhenu, Bavarskoj i Nemačkoj.
 9. 11. - U okršaju ispred Feldherrnhalle poginula 4 policajca i 16 nacista. Krvava nacistička zastava (Blutfahne) postaje njihov sveti simbol.
 11. 11. - Hitler uhapšen - u pritvoru i zatvoru ostaje do decembra 1924.
 12. 11. - Usvojena nova zastava Sovjetskog Saveza (, do aprila).
   12. 11. - U SAD prikazan film Flaming Youth sa Colleen Moore, za koji se smatra da je privukao najviše pažnje na flapper devojke (mada je i ranije bilo takvih filmova, npr. The Flapper iz 1920. sa Olive Thomas). 
 15. 11. - U Nemačkoj uvedena rentenmarka, kojom je zaustavljena hiperinflacija (4.200.000.000.000 "papirnih maraka" za dolar).
 18. 11. - U Italiji donesen Acerbov zakon: partija sa najviše glasova, i iznad 25%, dobija dve trećine mesta u parlamentu.
 23. 11. - Pad Stresemannove koalicije u Nemačkoj, od 30. 11. ga nasleđuje Wilhelm Marx iz Centruma. Zabranjene nacistička i komunistička partija.
 24. 11. - U Beogradu potpisan protokol o razgraničenju KSHS i Rumunije (stupa na snagu sledećeg aprila).

Decembar/Prosinac 
 1. 12. - Popustila novoizgrađena brana Gleno kod Bergama u Italiji, 356 mrtvih.
 2. 12. - Stjepan Radić opet u Beču, iz Londona.
 4. 12. - Prikazana prva verzija filma The Ten Commandments.
 5. 12. - Bivši meksički sekretar finansija Adolfo de la Huerta pokreće pobunu protiv predsednika Obregóna, nakon što je ovaj podržao P. E. Callesa za sledećeg predsednika.
 6. 12. - Izbori u Ujedinjenom Kraljevstvu: konzervativci gube većinu, što će sledećeg meseca omogućiti Ramsayu MacDonaldu da postane prvi laburista premijer.
 decembar - Lav Trocki objavljuje niz članaka u "Pravdi" protiv birokratizacije partije i slabljenja kontrole članstva nad organizacijom (sakupljeni u knjigu "Novi kurs") - otvoreni sukob sa Staljinom i njegovim saveznicima.
 12. 12. - Od pucanja brane na reci Po u Italiji strada 600 ljudi.
 16. 12. - Izbori u Grčkoj, pobeda liberala Elefteriosa Venizelosa.
 18. 12. - Grčki kralj Đorđe napustio zemlju (vratiće se 1935), regent je admiral Kunduriotis (predsednik republike 1924-29).
 21. 12. - Potpisan Nepalsko-britanski ugovor, Nepal prvi put definisan kao nezavisna zemlja.
 21. 12. - Francuski dirižabl Dixmude eksplodirao tokom grmljavine pored Sicilije, 52 mrtvih.
 23. 12. -  Konvencijom potpisanom u Parizu ustanovljena Tangerska internacionalna zona pod zajedničkom upravom Francuske, Španije i Britanije (zona traje do 1956).
 27. 12. - Incident Toranomon: komunista pokušao da ubije princa Hirohita.
 28. 12. - Kod Nikšića uništena odmetnička grupa Sava Raspopovića.
 29. 12. - Vladimir Zvorikin prijavio u SAD prvi patent za televiziju.

Kroz godinu 
 Ekonomski oporavau u Kraljevini SHS: stabilizacija dinara i inflacije, uravnotežen budžet.
 Plesni maratoni postaju popularni u SAD.

Katastrofe 
 24. ožujka - Potres jačine 7,3 u Kini, 5.000 mrtvih
 25. 5. - Potres jačine 5,7 u Iranu, 2.200 mrtvih
 1. 9. - Potres u regiji Kanto, Japan, 140.000 mrtvih

Rođenja

Januar/Siječanj – Februar/Veljača 
 3. 1. - Dragutin Gostuški, kompozitor, muzikolog, istoričar umetnosti... († 1998)
 5. 1. - Sam Phillips, muzički producent († 2003)
 8. 1. - Jelisaveta Andrejević Aneta, narodni heroj († 1943)
 14. 1. - Mihajlo Bata Paskaljević, glumac († 2004)
 18. 1. - Aleksandar Grličkov, društveno-politički radnik SR Makedonije i SFRJ († 1989)
 19. 1. - Markus Wolf, istočnonemački obaveštajac († 2006)
 25. 1. - Eugen Verber, glumac († 1995)
 28. 1. - Ivo Robić, pjevač († 2000)
 29. 1. - Paddy Chayefsky, književnik, scenarista († 1981)
 31. 1. - Norman Mailer, književnik, novinar († 2007)

 2. 2. - Svetozar Gligorić, šahovski velemajstor († 2012)
 12. 2. - Franco Zeffirelli, režiser († 2019)
 13. 2. - Chuck Yeager, probni pilot († 2020)
 14. 2. - Miljenko Smoje, novinar, kroničar i satiričar († 1995.)
 24. 2. - Mihailo Marković, filozof praksisovac, akademik SANU, političar († 2010)
 26. 2. - Franjo Majetić, glumac († 1991)
 28. 2. - Charles Durning, glumac († 2012)

Mart/Ožujak – April/Travanj 
 4. 3. - Patrick Moore, astronom i TV voditelj († 2012)
 7. 3. - Milo Dor (Milutin Doroslavac), austrijski književnik srpskog porekla († 2005)
 9. 3. - Zaim Muzaferija, glumac († 2003)
 14. 3. - Diane Arbus, fotografkinja († 1971)
 16. 3. - Vasa Popović, književnik, publicista, novinar († 2007)
 22. 3. - Marcel Marceau, pantomimičar († 2007)
 29. 3. - Drago Đurović, vajar († 1986)

 3. 4. - Radivoje Lola Đukić, srpski filmski i TV-redatelj († 1995.)
 4. 4. - Nikola Hajdin, dr. građevinskih nauka, predsednik SANU († 2019)
 8. 4. - Đurđevka Čakarević, prvakinja Beogradske opere († 2006)
 10. 4. - Anton Marti, televizijski i kazališni redatelj († 2004)
 22. 4. - Aaron Spelling, američki producent, pisac i glumac († 2006.)
 22. 4. - Bettie Page, pin-up model († 2008)

Maj/Svibanj – Jun/Lipanj 
 1. 5. - Joseph Heller, književnik († 1999)
 1. 5. - Milan Kangrga, filozof praxisovac († 2008)
 5. 5. - Sergej Ahromejev, maršal SSSR († 1991)
 7. 5. - Anne Baxter, glumica († 1985)
 10. 5. - Hejdar Alijev, predsednik Azerbejdžana († 2003)
 18. 5. - Vojin Šulović, ginekolog, akademik († 2008)
 27. 5. - Henry Kissinger, državni sekretar SAD, nobelovac za mir
 28. 5. - György Ligeti, kompozitor († 2006)
 29. 5. - Milutin Mića Tatić, glumac († 1991)
 30. 5. - Dragoljub Gula Milosavljević, glumac († 2005)
 31. 5. - Rainier III, knez Monaka († 2005)

 11. 6. - Olga Spiridonović, glumica († 1994)
 12. 6. - Mića Popović, slikar, reditelj, akademik († 1996)
 14. 6. - Ivan Gubijan, hrvatski i jugoslovenski atletičar († 2009)
 19. 6. - Živka Matić, glumica († 1998)
 22. 6. - Petar Gračanin, narodni heroj, general-pukovnik JNA, društveno-politički radnik SR Srbije i SFRJ († 2004)
 25. 6. - Vatroslav Mimica, filmski redatelj († 2020)

Jul/Srpanj – Avgust/Kolovoz 
 2. 7. - Wisława Szymborska, književnica, nobelovka († 2012)
 6. 7. - Wojciech Jaruzelski, poljski general i predsednik († 2014)
 14. 7. - Božidar Prodanović, slikar i profesor († 2006)
 22. 7. - Bob Dole, američki političar († 2021)
 23. 7. - Marijan Kocković, kipar († 1991)
 27. 7. - Đermano Senjanović, narodni heroj († 1942)

 2. 8. - Shimon Peres, predsednik Izraela, nobelovac za mir († 2016)
 3. 8. - Jean Hagen, glumica († 1977)
 12. 8. - Dragutin Haramija, hrvatski političar († 2012)
 17. 8. - Mira Stupica, srpska glumica († 2016)
 18. 8. - Pavle Popović, književnik († 2001)
 24. 8. - Radojka Živković, harmonikašica i kompozitor († 2002)
 29. 8. - Richard Attenborough, glumac i režiser († 2014)

Septembar/Rujan – Oktobar/Listopad 
 1. 9. - Rocky Marciano, bokserski šampion († 1969)
 6. 9. - Petar II Karađorđević, kralj Jugoslavije († 1970)
 6. 9. - Dušan Skovran, dirigent i muzički pisac († 1975)
 6. 9. - Nada Dimić, narodni heroj († 1942)
 6. 9. - Ljubica Ković, glumica († 2014)
 8. 9. - Zoja Kosmodemjanskaja, sovjetska partizanka, heroj SSSR († 1941)
 9. 9. - Cliff Robertson, američki glumac († 2011.)
 10. 9. - Mile Bogdanović, pevač († 2012)
 11. 9. - Vasilije Mokranjac, kompozitor († 1984)
 16. 9. - Lee Kuan Yew, prvi premijer Singapura († 2015)
 17. 9. - Hank Williams, country muzičar († 1953)
 26. 9. - Mija Aleksić, glumac († 1995)
 28. 9. - Marcello Mastroianni, talijanski filmski i kazališni glumac († 1996.)

 4. 10. - Charlton Heston, glumac († 2008)
 11. 10. - Ahmet Hromadžić, književnik († 2003)
 15. 10. - Italo Calvino, književnik († 1985)
 18. 10. - Velli Deva, društveno-politički radnik SAP Kosovo, SR Srbije i SFRJ († 2015)
 27. 10. - Roy Lichtenstein, slikar († 1997)

Novembar/Studeni – Decembar/Prosinac 
 5. 11. - Biserka Cvejić, operska pevačica, mecosopran († 2021)
 5. 11. - Nada Puttar-Gold, operna pjevačica, mezzosopran († 2017)
 6. 11. - Antonije Isaković, srpski književnik i akademik († 2002)
 6. 11. - Tatjana Lukjanova, glumica († 2003)
 10. 11. - Dragoslav Andrić, književnik, leksikograf († 2005)
 18. 11. - Alan Shepard, prvi Amerikanac u svemiru († 1998)
 20. 11. - Nadine Gordimer, književnica, nobelovka († 2014)
 24. 11. - Zlatko Čajkovski, nogometaš († 1998)

 2. 12. - Maria Callas, operna pjevačica, sopran († 1977.)
 3. 12. - Stjepan Bobek, nogometaš, trener († 2010)
 3. 12. - Ivan Antić, arhitekta, profesor, srpski akademik, član Krunskog saveta († 2005)
 6. 12. - Savka Dabčević-Kučar, hrvatska političarka i ekonomistica († 2009)
 11. 12. - Milka Ivić, lingvista, srpski akademik († 2011)
 13. 12. - Antoni Tàpies, slikar († 2012)
 17. 12. - Jaroslav Pelikan, istoričar religije († 2006)
 25. 12. - Sonya Olschanezky, pripadnica francuskog otpora i SOE († 1944)
 28. 12. - Miloš Kandić, glumac († 1996)

Kroz godinu 
 Mate Golem, narodni heroj († 1941)
 Ragib Džindo, narodni heroj († 1944)
 Bakija Bakić, trubač († 1989)
 Simo Dubajić, učesnik NOB († 2009)

Smrti

Januar/Siječanj – Mart/Ožujak 
 3. 1. - Jaroslav Hašek, češki književnik (* 1883)
 9. 1. - Katherine Mansfield, novozelandska spisateljica (* 1888)
 11. 1. - Konstantin I, bivši kralj Helena (* 1868)
 18. 1. - Wallace Reid, filmski glumac (* 1891)

 6. 2. - Edward Emerson Barnard, astronom (* 1857)
 10. 2. - Wilhelm Conrad Röntgen, njemački fizičar, nobelovac (* 1845.)
 18. 2. - Alois Rašín, čehoslovački državnik (* 1867)
 19. 2. - Ivan Tavčar, slovenski pisac i političar (* 1851)
 20. 2. - Damdin Sükhbaatar, "otac mongolske revolucije" (* 1893)
 22. 2. - Théophile Delcassé, francuski političar (* 1852)

 5. 3. - Dora Pejačević, hrvatska skladateljica (* 1885.)
 8. 3. - Johannes Diderik van der Waals, fizičar, nobelovac (* 1837)
 16. 3. - Milena Petrović-Njegoš, bivša crnogorska kraljica (* 1847)
 26. 3. - Sarah Bernhardt, francuska glumica (* 1844.)
 27. 3. - Živko Jovanović, revolucionar i publicista (* 1888)
 27. 3. - James Dewar, fizičar, hemičar (* 1842)
 28. 3. - Michel-Joseph Maunoury, francuski general (* 1847)

April/Travanj – Jun/Lipanj 
 4. 4. - John Venn, matematičar, filozof (* 1834)
 5. 4. - George Herbert, 5th Earl of Carnarvon, finansijer istraživanja Tutankamonove grobnice (* 1866)

 6. 5. - Svetislav Dinulović, srpski glumac (* 1855)
 10. 5. - Ulderiko Donadini, hrvatski književnik (* 1894.)
 27. 5. - Marinko Aleksić Miša, četnik, oficir (* 1876)

 10. 6. - Pierre Loti, francuski oficir i književnik (* 1850)
 14. 6. - Aleksandar Stambolijski, bivši premijer Bugarske (* 1879)

Jul/Srpanj – Septembar/Rujan 
 20. 7. - Pancho Villa, meksički revolucioner (* 1878.)

 2. 8. - Warren G. Harding, predsednik SAD (* 1865)
 5. 8. - Vatroslav Jagić, hrvatski jezikoslovac (* 1838.)
 19. 8. - Vilfredo Pareto, inženjer, ekonomista, sociolog, filozof (* 1848)
 25. 8. - Milan Ogrizović, hrvatski književnik (* 1877.)

 21. 9. - Marko Stojanović, viceguverner Narodne banke, fotograf amater (* 1844
 23. 9. - Ivo Ćipiko, hrvatski književnik (* 1869.)
 25. 9. - Đorđe Krasojević, advokat i političar (* 1852)

Oktobar/Listopad – Decembar/Prosinac 
 6. 10. - Damat Ferid paša, bivši veliki vezir Osmanskog carstva (* 1853)
 28. 10. - Stojan Protić, srpski političar, prvi premijer KSHS (* 1857)
 28. 10. - Theodor Reuss, okultista, mason, žbir (* 1855)
 30. 10. - Bonar Law, bivši premijer UK (* 1858)

 2. 11. - Stevan Aleksić, srpski slikar (* 1876)
 9. 11. - Max Erwin von Scheubner-Richter, Hitlerov saradnik (* 1884)
 30. 11. - Martha Mansfield, glumica (* 1899)

 4. 12. - Vojislav Subotić, hirurg, suosnivač Medicinskog fakulteta u Bg. (* 1859)
 21. 12. - Pera Dobrinović, pozorišni glumac i reditelj (* 1853)
 22. 12. - Georg Luger, dizajner oružja (* 1849)
 26. 12. - Dietrich Eckart, Hitlerov saradnik (* 1868)
 27. 12. - Gustave Eiffel, francuski inženjer, arhitekta (* 1832.)

Kroz godinu 
 Konstantin Jovanović, arhitekta (* 1849)
 Stevan Nedić Ćela, četnički vojvoda (* 1875)
 Roman Sondermajer, sanitetski pukovnik u Kr. Srbiji i KSHS (* 1861)

Nobelova nagrada za 1923. godinu 
 Fizika: Robert Andrews Millikan (rad na elementarnom naelektrisanju i na fotoelektričnom efektu)
 Kemija: Fritz Pregl (pronalazak metoda mikroanalize organskih supstanci)
 Fiziologija i medicina: Frederick Banting i John James Richard Macleod (otkriće insulina)
 Književnost: William Butler Yeats (uvek nadahnuta poezija, koja u vrlo visokoj umetničkoj formi daje izraza duhu čitave nacije)
 Mir: nije dodijeljena

Reference 

1923

nv:1901 – 1950